**Projektas**

**LIETUVOS RESPUBLIKOS ŽEMĖS ŪKIO MINISTRAS**

**ĮSAKYMAS dėl Lietuvos žemės ūkio ir kaimo plėtros 2023–2027 metų strateginio plano Intervencinės priemonės „konsultavimo paslaugos“ įgyvendinimo taisyklių patvirtinimo**

2023 m. d. Nr.

Vilnius

Vadovaudamasis Lietuvos Respublikos žemės ūkio, maisto ūkio ir kaimo plėtros įstatymo 8 straipsnio 1 dalimi ir įgyvendindamas Lietuvos Respublikos Vyriausybės 2020 m. lapkričio 25 d. nutarimo Nr. 1322 „Dėl Pasirengimo administruoti Europos Sąjungos lėšas ir jų administravimo“ 3.1.1 papunktį,

1. T v i r t i n u pridedamus:

1.1. Lietuvos žemės ūkio ir kaimo plėtros 2023–2027 metų strateginio plano intervencinės priemonės „Konsultavimo paslaugos“ įgyvendinimo taisykles;

1.2. Galimų pareiškėjų teikti konsultavimo paslaugas pagal Lietuvos žemės ūkio ir kaimo plėtros 2023–2027 metų strateginio plano intervencinę priemonę „Konsultavimo paslaugos“ sąrašo formą.

2. N u r o d a u, kad konsultantai teiksiantys ūkių konsultavimo paslaugas konsultavimo paslaugų gavėjams, iki 2023 m. gruodžio 15 d. turi būti įtraukti į Nepriklausomą žemės ūkio konsultantų sąrašą (toliau – konsultantų sąrašas) vadovaudamiesi „Nepriklausomų žemės ūkio konsultantų sąrašo veiklos organizavimo tvarkos aprašu“ patvirtintu 2023 m. vasario 9 d. žemės ūkio ministro įsakymu Nr. 3D-72. Konsultantai į konsultantų sąrašą įtraukti po nurodytos datos 2024 metais pagal šiuo įsakymu patvirtintas taisykles konsultacijų teikti negali;

3. Į g a l i o j u VšĮ Kaimo verslo ir rinkų plėtros agentūrą užpildyti ir pateikti šio įsakymo 1.2 papunkčiu patvirtintą Galimų pareiškėjų teikti konsultavimo paslaugas pagal Lietuvos žemės ūkio ir kaimo plėtros 2023–2027 metų strateginio plano intervencinę priemonę „Konsultavimo paslaugos“ sąrašo formą ir pateikti iki 2023 m. gruodžio 29 d. Nacionalinei mokėjimo agentūrai prie Žemės ūkio ministerijos.

Žemės ūkio ministras

PATVIRTINTA

Lietuvos Respublikos žemės ūkio ministro

2023 m. d. įsakymu Nr. 3D-

**LIETUVOS ŽEMĖS ŪKIO IR KAIMO PLĖTROS 2023–2027 METŲ STRATEGINIO PLANO INTERVENCINĖS PRIEMONĖS „Konsultavimo paslaugos“ ĮGYVENDINIMO TAISYKLĖS**

**I SKYRIUS**

**bendrosios nuostatos**

1. Lietuvos žemės ūkio ir kaimo plėtros 2023–2027 metų strateginio plano intervencinės priemonės „Konsultavimo paslaugos“ įgyvendinimo taisyklės (toliau – Taisyklės), parengtos vadovaujantis:

1.1. 2021 m. gruodžio 2 d. Europos Parlamento ir Tarybos reglamentu (ES) 2021/2115 (toliau – Reglamentas (ES) 2021/2115), kuriuo nustatomos valstybių narių pagal bendrą žemės ūkio politiką rengtinų strateginių planų (BŽŪP strateginiai planai), finansuotinų iš Europos žemės ūkio garantijų fondo (EŽŪGF) ir iš Europos žemės ūkio fondo kaimo plėtrai (EŽŪFKP), rėmimo taisyklės ir panaikinami reglamentai (ES) Nr. 1305/2013 ir (ES) Nr. 1307/2013, su paskutiniais pakeitimais padarytais 2023 m. vasario 8 d. Komisijos deleguotuoju reglamentu (ES) 2023/813;

1.2. 2013 m. gruodžio 18 d. Komisijos reglamentu (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai, su visais pakeitimais (toliau – Reglamentas (ES) Nr. 1407/2013);

1.3. 2021 m. gruodžio 2 d. Europos Parlamento ir Tarybos reglamentu (ES) 2021/2116 dėl bendros žemės ūkio politikos finansavimo, valdymo ir stebėsenos, kuriuo panaikinamas Reglamentas (ES) Nr. 1306/2013 su paskutiniais pakeitimais, padarytais 2022 m. birželio 16 d. Komisijos deleguotuoju reglamentu (ES) 2022/1408;

1.4. 2021 m. gruodžio 21 d. Komisijos įgyvendinimo reglamentu (ES) 2022/128, kuriuo nustatomos Europos Parlamento ir Tarybos reglamento (ES) Nr. 2021/2116 taikymo taisyklės dėl mokėjimo agentūrų ir kitų įstaigų, finansų valdymo, sąskaitų patvirtinimo, patikrų, užstatų ir skaidrumo;

1.5. 2021 m. gruodžio 21 d. Komisijos įgyvendinimo reglamentu (ES) 2022/129, kuriuo pagal Europos Parlamento ir Tarybos reglamentą (ES) 2021/2115 nustatomos su aliejingosiomis sėklomis, medvilne ir vyno gamybos šalutiniais produktais susijusių intervencinių priemonių rūšių ir informavimo, viešinimo ir matomumo reikalavimų, susijusių su Sąjungos parama ir BŽŪP strateginiais planais, taisyklės;

1.6. 2022 m. rugsėjo 6 d. Komisijos įgyvendinimo reglamentu (ES) 2022/1475, kuriuo nustatomos išsamios Europos Parlamento ir Tarybos reglamento (ES) 2021/2115 įgyvendinimo taisyklės, susijusios su BŽŪP strateginių planų vertinimu ir stebėsenai bei vertinimui reikalingos informacijos teikimu;

1.7. Lietuvos Respublikos Vyriausybės 2023 m. balandžio 5 d. nutarimu Nr. 218 „Dėl valstybės institucijų ir įstaigų, savivaldybių ir kitų juridinių asmenų, atsakingų už Lietuvos žemės ūkio ir kaimo plėtros 2023–2027 metų strateginio plano įgyvendinimą, paskyrimo“;

1.8. Lietuvos Respublikos Vyriausybės 2020 m. lapkričio 25 d. nutarimu Nr. 1322 „Dėl pasirengimo administruoti Europos Sąjungos lėšas ir jų administravimo“;

1.9. Lietuvos Respublikos Vyriausybės 2016 m. sausio 6 d. nutarimu Nr. 5 „Dėl Sostinės regiono ir Vidurio ir vakarų Lietuvos regiono sudarymo“ (toliau – Nutarimas);

1.10. Dirbtinai sukurtų sąlygų gauti paramą nustatymo metodika, patvirtinta Lietuvos Respublikos žemės ūkio ministro 2014 m. lapkričio 27 d. įsakymu Nr. 3D-889 „Dėl Dirbtinai sukurtų sąlygų gauti paramą nustatymo metodikos patvirtinimo“ (toliau – Dirbtinai sukurtų sąlygų gauti paramą nustatymo metodika);

1.11. Lietuvos žemės ūkio ir kaimo plėtros 2023–2027 metų strateginio plano administravimo taisyklėmis, patvirtintomis Lietuvos Respublikos žemės ūkio ministro 2023 m. vasario 24 d. įsakymu Nr. 3D-102 „Dėl Lietuvos žemės ūkio ir kaimo plėtros 2023–2027 metų strateginio plano administravimo taisyklių patvirtinimo“ (toliau – Administravimo taisyklės);

1.12. Lietuvos žemės ūkio ir kaimo plėtros 2023–2027 metų strateginiu planu, patvirtintu 2022 m. lapkričio 21 d. Europos Komisijos įgyvendinimo sprendimu Nr. C(2022) 8272 (toliau – Strateginis planas);

1.13. Nepriklausomų žemės ūkio konsultantų tinklo veiklos organizavimo tvarkos aprašu, patvirtintu Lietuvos Respublikos žemės ūkio ministro 2023 m. vasario 9 d. įsakymu Nr. 3D-72 „Dėl Nepriklausomų žemės ūkio konsultantų tinklo veiklos organizavimo tvarkos aprašo patvirtinimo ir žemės ūkio ministro 2007 m. gegužės 18 d. įsakymo Nr. 3D-242 „Dėl Konsultavimo įstaigų ir konsultantų akreditavimo taisyklių patvirtinimo“ pripažinimo netekusiu galios“ (toliau – Aprašas).

2. Taisyklės nustato paramos teikimo ir administravimo tvarką pagal Strateginio plano intervencinę priemonę „Konsultavimo paslaugos“ (toliau – intervencinė priemonė). Taisyklės taikomos konsultavimo paslaugų gavėjams, konsultavimo paslaugų teikėjams bei institucijoms, atliekančioms paraiškų vertinimą, atranką ir intervencinės priemonės įgyvendinimo priežiūrą. Paramos teikimo ir administravimo tvarka, kurios nereglamentuoja Taisyklės, nustatyta Administravimo taisyklėse.

3. Taisyklėse vartojamos sąvokos:

3.1. **Konsultavimo paslaugų gavėjas** (toliau – paslaugų gavėjas)– ūkininkas, miško valdytojas ar EIP grupės susikūrimą ir inovacinį projektą planuojantis inicijuoti subjektas (pvz., ūkininkai / miškininkai, kooperatyvai ir kt.), kurį Nacionalinės mokėjimo agentūra prie Žemės ūkio ministerijos (toliau – Mokėjimo agentūra) patvirtino kaip tinkamą pasinaudoti konsultavimo paslaugomis;

3.2. **Konsultavimo paslaugų teikėjas** –ūkių konsultavimo paslaugas teikiantis fizinis ar juridinis asmuo arba asmenų grupė, veikianti partnerystės, bendradarbiavimo ar jungtinės veiklos sutarties pagrindais, kurį Nacionalinės mokėjimo agentūra prie Žemės ūkio ministerijos patvirtino kaip tinkamą teikti konsultavimo paslaugas ir gauti paramą.

4. Kitos Taisyklėse vartojamos sąvokos apibrėžtos Lietuvos Respublikos žemės ūkio, maisto ūkio ir kaimo plėtros įstatyme, Lietuvos Respublikos technologijų ir inovacijų įstatyme, Strateginiame plane, Reglamentas (ES) 2021/2115, Reglamente (ES) Nr. 1407/2013, Administravimo taisyklėse, Apraše ir kituose žemės ūkio Lietuvos Respublikos ir Europos Sąjungos (toliau – ES) teisės aktuose.

**II SKYRIUS**

**TIKSLAI IR POREIKIAI**

5. Intervencinė priemonė prisideda prie Bendrosios žemės ūkio politikos (toliau – BŽŪP) tikslų:

5.1. horizontaliojo tikslo – modernizuoti žemės ūkį kaimo vietovėse puoselėjant žinias, inovacijas bei skaitmenizacijos galimybes ir dalijantis jomis žemės ūkyje bei kaimo vietovėse, skatinant ūkininkus jomis naudotis, sudarant geresnes galimybes naudotis moksliniais tyrimais, inovacijomis, žinių mainais ir mokymu;

5.2. vieno ar kelių iš Reglamento (ES) 2021/2115 6 straipsnyje nustatytų konkrečių BŽŪP tikslų, kuriuos papildo ir su kuriais yra susietas horizontalusis tikslas.

6. Intervencinė priemonė prisideda prie šių nacionalinių žemės ūkio ir kaimo plėtros poreikių įgyvendinimo:

6.1. didinti žinių ir inovacijų sklaidą žemės ūkyje;

6.2. Didinti konsultavimo paslaugų formų įvairovę, geriau užtikrinti jų atitikimą ūkininkų poreikiams;

6.3. užtikrinti aukštą konsultantų kompetenciją ir jų teikiamų konsultacijų kokybę;

6.4. mažinti skaitmeninę atskirtį žemės ūkyje ir kaimo vietovėse.

7. Siekiant šiame skyriuje nustatyto horizontaliojo tikslo, konkrečių BŽŪP tikslų ir poreikių intervencinė priemonė prisideda prie šių rezultatų rodiklių:

7.1. asmenų, gaunančių naudą iš pagal BŽŪP remiamų konsultacijų, mokymų, keitimosi žiniomis arba dalyvaujančių pagal BŽŪP remiamose Europos inovacijų partnerystės (EIP) veiklos grupėse siekiant gerinti tvarius ekonominius, socialinius, aplinkosaugos, klimato srities ir efektyvaus išteklių naudojimo veiklos rezultatus, skaičius (R.1);

7.2. konsultantų, gaunančių paramą, kad jie būtų integruoti į Žemės ūkio žinių ir inovacijų sistemas (ŽŪŽIS), skaičius (R.2);

7.3. ūkių, pagal BŽŪP gaunančių paramą skaitmeninėms ūkininkavimo technologijoms plėtoti, dalis (R.3);

7.4. asmenų, gaunančių naudą iš pagal BŽŪP remiamų konsultacijų, mokymų, keitimosi žiniomis arba dalyvaujančių pagal BŽŪP remiamose EIP veiklos grupėse, kiek tai susiję su aplinkos / klimato srities veiklos rezultatais, skaičius (R.28).

**III SKYRIUS**

**PARAMOS FORMOS IR REMIAMA VEIKLA**

8. Parama teikiama dotacijos forma.

9. Pagal intervencinę priemonę remiama veikla – kvalifikuotos ir specializuotos individualios konsultavimo paslaugos.

10. Remiamos konsultavimo paslaugų sritys ir temos (detalesnė informacija pateikta Konsultavimo temų gairėse paslaugų gavėjams ir teikėjams (Taisyklių 3 priedas)):

10.1. konsultavimo paslaugos ūkininkams:

10.1.1. ūkių konkurencingumo didinimas, kooperacija ir bendradarbiavimas;

10.1.2. bioekonomika, novatoriškų produktų kūrimas ir ūkininkų padėties gerinimas vertės grandinėje;

10.1.3. aplinkai (vandens, dirvožemio, oro gerai kokybei) ir klimatui naudingos žemės ūkio praktikos taikymas;

10.1.4. darnus maisto medžiagų valdymas;

10.1.5. tvarus dirvožemio naudojimas parenkant technologijas tausojančias biologinę įvairovę, skatinančias anglies kaupimą ir optimizuojančias augalų mitybos grandinę;

10.1.6. maisto ir pašarų sauga bei ūkinių gyvūnų sveikatingumas ir gerovė

10.1.7. ūkio valdymo strategijos, apimančios ūkio finansų valdymo priemones ir metodus, paveldėjimo planavimą, darbo santykius, darbo saugos reikalavimus.

10.2. konsultavimo paslaugos miško valdytojams:

10.2.1. ekonominė ir aplinkosauginė veikla miško valdoje;

10.2.2. saugomos teritorijos miško valdoje, ribojimai, įsipareigojimai, kompensavimas ir deklaravimas;

10.2.3. darbo saugos reikalavimais, priešgaisrine sauga.

10.3. konsultavimo paslaugos EIP grupės susikūrimą ir inovacinį projektą planuojantiems inicijuoti subjektams turi apimti sritis, nurodytas Reglamento (ES) Nr. 2021/2115 15 straipsnio 2 ir 4 dalyse.

**IV SKYRIUS**

**PARAMOS SUMA IR INTENSYVUMAS**

11. Paramos intensyvumas – 100 proc. tinkamų finansuoti išlaidų.

12. Konsultavimo paslaugų teikimo valandos fiksuotasis įkainis– 58 Eur be PVM.

13. Paslaugų gavėjas per Strateginio plano intervencinę priemonę „Konsultavimo paslaugos“ gali pasinaudoti konsultavimo paslaugomis kurių vertė – 2000 EUR be PVM.

14. Paslaugų gavėjas 2024 metais gali pasinaudoti konsultavimo paslaugomis kurių vertė ne didesnė kaip 580 EUR be PVM.

**V SKYRIUS**

**GALIMI PAREIŠKĖJAI PARAMAI GAUTI**

15. Tinkami pareiškėjai gauti paramą (toliau – pareiškėjas):

15.1. konsultavimo paslaugas teikiantys ūkio subjektai (fiziniai arba juridiniai asmenys) arba jų grupės, veikiančios jungtinės veiklos sutarties pagrindais;

15.2. asociacijos, vienijančios fizinius ir (ar) juridinius asmenis, užsiimančius žemės ūkio ir miškininkystės veikla;

15.3. pripažinti žemės ūkio kooperatyvai ir žemės ūkio kooperatyvų asociacijos.

**VI SKYRIUS**

**TINKAMUMO SĄLYGOS IR REIKALAVIMAI PARAMAI GAUTI**

16. Pareiškėjas laikomas tinkamu teikti konsultavimo paslaugas ir gauti paramą, jei atitinka šias tinkamumo sąlygas ir reikalavimus:

16.1. bendrąsias tinkamumo gauti paramą sąlygas ir reikalavimus nurodytus Administravimo taisyklių 124.8 ir 124.9 papunkčiuose ir nepatenka į Administravimo taisyklių 125 punkte nurodytas paramą ribojančias sąlygas;

16.2. Nepriklausomų žemės ūkio konsultantų sąraše (toliau - konsultantų sąrašas) atstovauja savo nepriklausomus žemės ūkio konsultantus (toliau - konsultantus) įtrauktus į konsultantų sąrašą (taikoma Juridiniams asmenims) arba yra įtraukti į konsultantų sąrašą kaip konsultantai (taikoma fiziniams asmenims vykdantiems individualią veiklą);

16.3. Tinkamumo sąlygos konsultantams teikti konsultavimo paslaugas:

16.3.1. konsultantai teikiantys konsultavimo paslaugas ūkininkams į konsultantų sąrašą turi būti įtraukti pagal Augalininkystės ir (ar) Gyvulininkystės ir (ar) Žemėtvarkos ir (ar) Asmeninis ūkininko ar miško valdytojo tobulėjimas ir jo ūkio vystymasis sritis bei nurodę, kad konsultuoja horizontaliose srityse, kurios priskirtos kiekvienai remiamai veiklai taip:

16.3.1.1. teikiant konsultacijas tema „Ūkių konkurencingumo didinimas, kooperacija ir bendradarbiavimas“ konsultantų sąraše turi būti nurodyta, kad konsultuoja bent vienoje horizontalioje srityse, kurios apibrėžtos Aprašo papunkčiuose 5.7.1 ir (ar) 5.7.2.10 ir (ar) 5.7.4 ir (ar) 5.7.8;

16.3.1.2. teikiant konsultacijas tema „Bioekonomika, novatoriškų produktų kūrimas ir ūkininkų padėties gerinimas vertės grandinėje“ konsultantų sąraše turi būti nurodyta, kad konsultuoja bent vienoje horizontalioje srityse, kurios apibrėžtos Aprašo 5.7.2.9 ir (ar) 5.7.5 ir (ar) 5.7.9 ir (ar) 5.7.11 papunkčiuose;

16.3.1.3. teikiant konsultacijas tema „Aplinkai (vandens, dirvožemio, oro gerai kokybei) ir klimatui naudingos žemės ūkio praktikos taikymas“ konsultantų sąraše turi būti nurodyta, kad konsultuoja bent vienoje horizontalioje srityse, kurios apibrėžtos Aprašo 5.7.1 ir (ar) 5.7.2.2 ir (ar) 5.7.2.3 ir (ar) 5.7.2.4 ir (ar) 5.7.2.5 ir (ar) 5.7.2.8 ir (ar) 5.7.2.9 ir (ar) 5.7.3 ir (ar) 5.7.6 ir (ar) 5.7.7 ir (ar) 5.7.11 papunkčiuose;

16.3.1.4. teikiant konsultacijas tema „Darnus maisto medžiagų valdymas“ konsultantų sąraše turi būti nurodyta, kad konsultuoja bent vienoje horizontalioje srityse, kurios apibrėžtos Aprašo 5.7.2.5 ir (ar) 5.7.6 ir (ar) 5.7.7 papunkčiuose;

16.3.1.5. teikiant konsultacijas tema „Tvarus dirvožemio naudojimas parenkant technologijas tausojančias biologinę įvairovę, skatinančias anglies kaupimą ir optimizuojančias augalų mitybos grandinę“ konsultantų sąraše turi būti nurodyta, kad konsultuoja bent vienoje horizontalioje srityse, kurios apibrėžtos Aprašo 5.7.1 ir (ar) 5.7.2.1 ir (ar) 5.7.2.2 ir (ar) 5.7.2.4 ir (ar) 5.7.2.7 ir (ar) 5.7.2.10 ir (ar) 5.7.6 ir (ar) 5.7.10 ir (ar) 5.7.11 papunkčiuose;

16.3.1.6. teikiant konsultacijas tema „Maisto ir pašarų sauga bei ūkinių gyvūnų sveikatingumas ir gerovė“ konsultantų sąraše turi būti nurodyta, kad konsultuoja bent vienoje horizontalioje srityse, kurios apibrėžtos Aprašo 5.7.2.5 ir (ar) 5.7.2.6 ir (ar) 5.7.2.7 ir (ar) 5.7.2.8 ir (ar) 5.7.3 ir (ar) 5.7.5. papunkčiuose;

16.3.1.7. teikiant konsultacijas tema „Ūkio valdymo strategijos, apimančios ūkio finansų valdymo priemones ir metodus, paveldėjimo planavimą, darbo santykius, darbo saugos reikalavimus“ konsultantų sąraše turi būti nurodyta, kad konsultuoja bent vienoje horizontalioje srityse, kurios apibrėžtos Aprašo 5.7.1 ir (ar) 5.7.2.10 ir (ar) 5.7.4 ir (ar) 5.7.8 papunkčiuose.

16.3.2. konsultantai, teikiantys konsultavimo paslaugas miško valdytojams į konsultantų sąrašą turi būti įtraukti pagal Miškininkystės ir (ar) Žemėtvarkos ir (ar) Asmeninis ūkininko ar miško valdytojo tobulėjimas ir jo ūkio vystymasis sritis:

16.3.2.1 teikiant konsultacijas tema „Ekonominė ir aplinkosauginė veikla miško valdoje“ konsultantų sąraše turi būti nurodyta, kad konsultuoja bent vienoje horizontalioje srityse, kurios apibrėžtos Aprašo 5.7.1 ir (ar) 5.7.2.3 ir (ar) 5.7.2.10 ir (ar) 5.7.4 ir (ar) 5.7.5 ir (ar) 5.7.8 papunkčiuose;

16.3.2.2. teikiant konsultacijas tema „Saugomos teritorijos miško valdoje, ribojimai, įsipareigojimai, kompensavimas ir deklaravimas“ konsultantų sąraše turi būti nurodyta, kad konsultuoja bent vienoje horizontalioje srityse, kurios apibrėžtos Aprašo 5.7.1 ir (ar) 5.7.2.1 ir (ar) 5.7.2.2 ir (ar) 5.7.2.4 ir (ar) 5.7.2.6 ir (ar )5.7.10 papunkčiuose;

16.3.2.3. teikiant konsultacijas tema „Darbo saugos reikalavimais, priešgaisrine sauga konsultantų sąraše turi būti nurodyta, kad konsultuoja bent vienoje horizontalioje srityse, kurios apibrėžtos Aprašo 5.7.2.10 ir (ar) 5.7.8. papunkčiuose.

16.3.3. konsultantai teikiantys konsultavimo paslaugas EIP grupės susikūrimą ir inovacinį projektą planuojantiems inicijuoti subjektams į konsultantų sąrašą turi būti įtraukti Augalininkystės ir (ar) Gyvulininkystės ir (ar) Miškininkystės ir (ar) Žemėtvarkos ir (ar) Asmeninis ūkininko ar miško valdytojo tobulėjimas ir jo ūkio vystymasis sritis ir konsultuoti horizontalioje srityje apibrėžtoje Aprašo 5.7.5 papunktyje.

**VII SKYRIUS**

**TINKAMOS IR NETINKAMOS FINANSUOTI IŠLAIDOS**

17. Tinkamomis finansuoti išlaidomis laikomos konsultavimo paslaugų teikimo pagal Taisyklių 10 punkte nustatytas konsultavimo paslaugų teikimo sritis ir temas išlaidos.

18. Taikomas supaprastintų išlaidų apmokėjimo būdas, taikant konsultavimo paslaugų teikimo valandos fiksuotąjį įkainį pagal Reglamento (ES) Nr. 2021/2115 83 straipsnio 1 dalies b punktą. Konsultavimo išlaidos projekte apmokamos tik pagal nustatytus fiksuotųjų konsultacijų įkainių dydžius (konsultavimo paslaugos teikėjas negalės už išlaidas, kurioms nustatyti fiksuotieji konsultacijų įkainiai, atsiskaityti pagal faktines išlaidas, pateikęs išlaidų pagrindimo ir apmokėjimo įrodymo dokumentus).

19. Nustatytas valandinis fiksuotasis konsultacijų įkainio dydis yra maksimalus fiksuotasis įkainio dydis.

20. Valandiniai fiksuotieji konsultacijų įkainiai nekeičiami visą projekto įgyvendinimo laikotarpį. Atnaujinus valandinius fiksuotuosius konsultacijų įkainius dėl pasikeitusių teisės aktų, kuriais vadovaujantis nustatytas fiksuotasis konsultacijų įkainis, atnaujintas fiksuotasis konsultacijų įkainis taikomas tik naujai teikiamoms paramos paraiškoms.

21. Tinkamomis finansuoti laikomos išlaidos, patirtos ne anksčiau kaip nuo pareiškėjo patvirtinimo konsultavimo paslaugų teikėju dienos.

22. Atsiskaitymas pagal fiksuotuosius įkainius administruojamas vadovaujantis Administravimo taisyklėmis.

23. Fiksuotieji konsultacijų įkainiai konsultavimo paslaugų teikėjo pagrindžiami duomenų suvestinėje (nurodant suteiktas paslaugų gavėjams konsultacijas ir jų trukmę valandomis), kuri teikiama Mokėjimo agentūrai kartu su mokėjimo prašymu.

24. Netinkamos finansuoti išlaidos yra išlaidos viršijančios Taisyklių 19 punkte nustatytą didžiausią galimą finansuoti konsultavimo paslaugų išlaidų dalį, fiksuotuosius konsultacijų įkainius, nustatytus Taisyklių 12 punkte bei išlaidos nesusijusios su projektu;

**VIII SKYRIUS**

**PARAMOS PARAIŠKŲ RENGIMO IR TEIKIMO TVARKA**

25. Siekdamas gauti paramą ir būti patvirtintas kaip konsultavimo paslaugų teikėjas, galimas pareiškėjas turi užpildyti paramos paraišką, nustatytą Taisyklių 1 priede, kuri skelbiama Ministerijos ir Mokėjimo agentūros interneto svetainėse adresais www.zum.lrv.lt ir www.nma.lt. Paramos paraiškos turi būti pateiktos Ministerijos kvietime nustatytu laikotarpiu.

26. Kartu su paraiška turi būti pateikti dokumentai, kuriuose patvirtinamas buhalterinės apskaitos tvarkymas Lietuvos Respublikos teisės aktų nustatyta tvarka

27. Paramos paraiškos pildomos, pateikiamos, registruojamos ir vertinamos Administravimo taisyklėse nustatyta tvarka.

**IX SKYRIUS**

**KONSULTAVIMO PASLAUGŲ TEIKĖJŲ** **TVIRTINIMAS**

28. Mokėjimo agentūra gavusi paramos paraiškas patikrina:

28.1. ar pareiškėjai yra įtraukti į VšĮ Kaimo verslo ir rinkų plėtros agentūros (toliau – KVRPA) pateiktą „Galimų pareiškėjų teikti konsultavimo paslaugas pagal Lietuvos žemės ūkio ir kaimo plėtros 2023–2027 metų strateginio plano intervencinę priemonę „Konsultavimo paslaugos“ sąrašą“;

28.2. pareiškėjų atitiktį Taisyklių 16.1 papunkčio nuostatoms.

29. Mokėjimo agentūrai iškilus klausimams, susijusiems su paramos paraiškos vertinimu, pareiškėjo gali būti paprašyta pateikti papildomų dokumentų. Tuo atveju Mokėjimo agentūra išsiunčia paklausimą raštu ir (arba) elektroniniu paštu. Per paklausime nustatytą laiką nepateikus reikalaujamų dokumentų ar trūkstamos informacijos, paramos paraiška atmetama.

30. Mokėjimo agentūra, įvertinusi pareiškėjus, priima sprendimą dėl pareiškėjo patvirtinimo ar nepatvirtinimo konsultavimo paslaugų teikėju. Sprendimas įteisinamas Mokėjimo agentūros direktoriaus nustatyta tvarka.

31. Mokėjimo agentūra apie sprendimą dėl pareiškėjo patvirtinimo ar nepatvirtinimo konsultavimo paslaugų teikėjus informuoja pareiškėjus elektroniniu paštu ne vėliau kaip per 10 darbo dienų nuo sprendimo priėmimo dienos.

31. Mokėjimo agentūra patvirtintiems konsultavimo paslaugų teikėjams suteikia projekto numerį.

32. Informacija apie patvirtintus konsultavimo paslaugų teikėjus skelbiama Mokėjimo agentūros ([www.nma.lt](http://www.nma.lt)) internetiniame puslapyje.

**X SKYRIUS**

**KONSULTAVIMO PASLAUGŲ TEIKĖJŲ** **ĮSIPAREIGOJIMAI**

33. Konsultavimo paslaugų teikėjai įsipareigoja:

33.1. laikytis bendrųjų įsipareigojimų pareiškėjams ir paramos gavėjams Administravimo taisyklių 170.2, 170.4, 170.6–170.7, 170.11–170.15 papunkčiuose.

33.2. užtikrinti, kad atstovaujami konsultantai, iki kol bus išmokama parama už suteiktas konsultavimo paslaugas, nustatyta tvarka bus įtraukti į konsultantų sąrašą (taikoma juridiniams asmenims) arba būti įtrauktas į konsultantų sąrašą iki kol bus išmokama parama už suteiktas konsultavimo paslaugas (taikoma fiziniams asmenims vykdantiems individualią veiklą);

33.3. tinkamai saugoti visus dokumentus, susijusius su projekto įgyvendinimu.

**XI SKYRIUS**

**TINKAMUMO SĄLYGOS IR REIKALAVIMAI KONSULTAVIMO PASLAUGŲ GAVĖJAMS**

34. Paslaugų gavėjas turi būti savo vardu įregistravęs žemės ūkio valdą Lietuvos Respublikos žemės ūkio ir kaimo verslo registre.

35. Paslaugų gavėjo tinkamumas gauti konsultavimo paslaugas vertinamas pagal paslaugų gavėjo paraiškos pateikimo dieną paslaugų gavėjo pateiktus, atitinkamais dokumentais pagrįstus ir viešuosiuose registruose esančius duomenis, taip pat pagal dokumentus ir informaciją, gautą iš pareiškėjo po Mokėjimo agentūros paklausimo. Jei šie duomenys skiriasi, vadovaujamasi registruose esančiais duomenimis.

36. Konsultavimo paslaugoms, teikiamoms miškų valdytojams (toliau – pagalbos gavėjams), taikomi nereikšmingos (*de minimis*) pagalbos (toliau – pagalbos) teikimo reikalavimai ir turi būti laikomasi šių sąlygų:

36.1. bendra pagalbos, suteiktos vadovaujantis Reglamento (ES) Nr. 1407/2013 nuostatomis, suma vienai įmonei, (įskaitant ir su šia įmone Reglamento (ES) Nr. 1407/2013 2 straipsnio 2 dalyje nurodytais ryšiais susijusius ūkio subjektus), negali viršyti 200 000 Eur per bet kurį trejų finansinių metų laikotarpį;

36.2. jei suteikus pagalbą būtų viršyta Taisyklių 36.1 papunktyje nurodyta riba, priimant sprendimą dėl pagalbos suteikimo apskaičiuota pagalbos suma sumažinama tiek, kad nebūtų pažeistas Reglamentas (ES) Nr. 1407/2013;

36.3. jei vykdoma veikla keliuose sektoriuose, teikiama pagalba sumuojama, vadovaujantis Reglamento (ES) Nr. 1407/2013 5 straipsnio 1 dalies nuostatomis;

36.4. jei per paskutinius trejus finansinius metus dvi įmonės susijungia, viena įmonė įsigyja kitą, arba viena įmonė suskaidoma į dvi ar daugiau atskirų įmonių, turi būti taikomos Reglamento (ES) Nr. 1407/2013 3 straipsnio 8 ir 9 dalies nuostatos;

36.5. tenkinamos reglamento (ES) Nr. 1407/2013 1 straipsnio nuostatos;

36.6. Vadovaujantis reglamento (ES) Nr. 1407/2013 3 straipsnio 6 dalies nuostatomis, jeigu pagalba išmokama dalimis, jos vertė yra diskontuojama suteikimo metu. Diskontuota pagalbos vertė nustatoma pagal Valstybės pagalbos ar nereikšmingos (*de minimis*) pagalbos sumos (eurais) per visą pagalbos mokėjimo laikotarpį apskaičiavimą, nurodytą Valstybės pagalbos žemės ūkiui, maisto ūkiui, žuvininkystei ir kaimo plėtrai ir kitų iš valstybės biudžeto lėšų finansuojamų priemonių bendrųjų administravimo taisyklių, patvirtintų Lietuvos Respublikos žemės ūkio ministro 2010 m. lapkričio 8 d. įsakymu Nr. 3D-979 „Dėl Valstybės pagalbos žemės ūkiui, maisto ūkiui, žuvininkystei ir kaimo plėtrai ir kitų iš valstybės biudžeto lėšų finansuojamų priemonių bendrųjų administravimo taisyklių patvirtinimo“, 3 priede.

**XII SKYRIUS**

**KONSULTAVIMO PASLAUGŲ GAVĖJŲ ĮSIPAREIGOJIMAI**

37. Paslaugų gavėjas prisiima šiuos įsipareigojimus:

37.1. pasinaudoti konsultavimo paslaugomis iki 2024 gruodžio 13 d.;

37.2. sudaryti sąlygas asmenims, turintiems teisę audituoti ir (ar) kontroliuoti, tikrinti, kaip vykdoma veikla;

37.3. teikti atsakingiems asmenims visą informaciją ir duomenis, reikalingus statistikos tikslams ir Strateginio plano įgyvendinimo stebėsenai bei reikalingiems vertinimams atlikti;

37.4. po konsultavimo paslaugų gavimo per 5 d. d. privalo užpildyti konsultantų vertinimo anketą esančią KVRPA interneto tinklalapyje prie paskelbto konsultantų sąrašo.

**XIII SKYRIUS**

**PARAIŠKŲ GAUTI KONSULTAVIMO PASLAUGAS PRIĖMIMAS IR VERTINIMAS**

38. Paraiškas gauti konsultavimo paslaugas (toliau – Paraiška) (Taisyklių 2 priedas) gali teikti ūkininkai, miškų valdytojai, EIP grupės susikūrimą ir inovacinį projektą planuojantys inicijuoti subjektai (pvz., ūkininkai / miškininkai, kooperatyvai ir kt.), atitinkantys tinkamumo sąlygas ir reikalavimus paslaugų gavėjams.

39. Paraiškų priėmimas vykdomas nuo 2024 sausio 29 d. iki vasario 29 d., tačiau ne ilgiau nei pasiekiama paramos paraiškų priėmimo etapui skirta lėšų suma dotacijos forma.

40. Pasiekus Paraiškų priėmimo etapui skirtą lėšų sumą (dotacijos forma)  Paraiškų priėmimas stabdomas tokia tvarka:

40.1. Mokėjimo agentūra, nustačiusi, kad yra pasiekta Paraiškų priėmimo etapui skirta lėšų suma, kitą darbo dieną apie šį faktą paskelbia Mokėjimo agentūros interneto svetainėje ir informuoja Ministeriją. Informaciniame pranešime apie Paraiškų priėmimo stabdymą turi būti nurodytas galutinis Paraiškų priėmimo momentas (data, valanda), kuris negali būti vėlesnis nei tos pačios dienos 23:59 val.;

40.2. Paraiškos, pateiktos nuo informacinio pranešimo paskelbimo iki jame nurodyto galutinio Paraiškų priėmimo momento, yra priimamos ir vertinamos Administravimo taisyklėse nustatyta tvarka;

40.3. Paraiškos, pateiktos po informaciniame pranešime nurodyto galutinio Paraiškų priėmimo momento, nepriimamos ir nevertinamos;

40.4. Mokėjimo agentūra atlieka visų iki Paraiškų priėmimo stabdymo momento gautų Paraiškų tinkamumo vertinimą Administravimo taisyklėse nustatyta tvarka;

40.5. jei atlikus visų gautų Paraiškų tinkamumo vertinimą šioms paraiškoms reikalingų finansuoti lėšų poreikis viršija Paraiškų priėmimo etapui skirtą lėšų sumą, taikoma ši tvarka:

40.5.1. jei Paraiškoms reikalingų finansuoti lėšų poreikis  yra ne didesnis kaip 10 proc. Paraiškų priėmimo etapui skirtos lėšų sumos, visos šios paraiškos finansuojamos virškontraktuojant lėšas iš kitiems paraiškų priėmimo etapams skirtos lėšų sumos;

40.5.2. jei Paraiškoms reikalingų finansuoti lėšų poreikis viršija 10 proc. Paraiškų priėmimo etapui skirtos lėšų sumos, sprendimą dėl papildomo lėšų skyrimo šioms paraiškoms finansuoti priima Lietuvos žemės ūkio ir kaimo plėtros 2023–2027 metų strateginio plano valdymo komitetas (toliau – PVK).

41. Paraiškos ir (arba) dokumentai turi būti pildomi lietuvių kalba. Kita kalba užpildytos paraiškos ir jų priedai nepriimami.

42. Paraiškos Mokėjimo agentūrai turi būti pateikti užpildžius elektroninę formą asmeniškai ar per įgaliotą asmenį ŽŪMIS portalo interneto prieigoje adresu <https://zumis.lt> arba užpildant elektroninę formą, Paraiškos ir prašomi dokumentai teikiami pasirašyti kvalifikuotu elektroniniu parašu, juos siunčiant el. paštu paraiskos@nma.lt, pateikiant Paraišką ir skenuotus prašomus dokumentus (PDF formatu), arba teikiami naudojantis ŽŪMIS pranešimų siuntimo funkcionalumu (ŽŪMIS meniu punktas „Pranešimai“), pateikiant skenuotas Paraiškas ir prašomus dokumentus (PDF formatu). Paraiška ir prašomi dokumentai turi būti pateikti ne vėliau kaip iki vasario 29 dienos 24 valandos. Paraiška ir prašomi dokumentai gali būti pasirašyti bei pateikti ir įgalioto asmens. Įgaliotas asmuo kartu pateikia notaro patvirtintą įgaliojimą arba įgaliojimą, kuriame parašo tikrumą paliudijo seniūnas.

43. Paraiškoms taikomi administracinės atitikties reikalavimai automatiškai sutikrinami ŽŪMIS sistemoje, naudojant viešųjų registrų ir Mokėjimo agentūros vidinių administravimo sistemų duomenis.

44. Iškilus klausimams, susijusiems su Paraiškų vertinimu paslaugų gavėjo gali būti paprašyta pateikti papildomų dokumentų. Tuo atveju Mokėjimo agentūra išsiunčia paklausimą raštu ir (arba) elektroniniu paštu. Per paklausime nustatytą laiką nepateikus reikalaujamų dokumentų ar trūkstamos informacijos, Paraiška atmetama.

45. Pateikus Paraišką pagalbos gavėjams Mokėjimo agentūra vadovaudamasi Suteiktos valstybės pagalbos ir nereikšmingos (*de minimis*) pagalbos registro nuostatais, patvirtintais Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (*de minimis*) pagalbos registro nuostatų patvirtinimo“ (toliau – Registro nuostatai), patikrina informaciją, ar pagalbos gavėjui (įskaitant ir su šiuo kaimo vietovėje veikiančiu subjektu reglamento (ES) Nr. 1408/2013 2 straipsnio 2 dalyje arba reglamento (ES) Nr. 1407/2013 2 straipsnio 2 dalyje nurodytais ryšiais susijusius ūkio subjektus) suteikta nereikšminga (*de minimis*) pagalba, įskaitant pagal Taisykles mokėtiną pagalbos sumą, neviršija nustatytų nereikšmingos (*de minimis*) pagalbos ribų.

46. Pateiktoje Paraiškoje nurodyti duomenys be Mokėjimo agentūros paklausimo po Paraiškos pateikimo Mokėjimo agentūrai dienos negali būti koreguojami ar tikslinami (išskyrus akivaizdžias klaidas).

47. Jeigu Paraiškoje ir jos prieduose nėra duomenų, kuriais vadovaujantis būtų galima nustatyti paslaugų gavėjo tinkamumo sąlygas, laikoma, kad paslaugų gavėjas jų neatitinka.

**XIV SKYRIUS**

**KONSULTAVIMO PASLAUGŲ GAVĖJŲ PATVIRTINIMAS IR KONSULTAVIMO PASLAUGŲ SUTEIKIMO TVARKA**

48. Baigusi Paraiškų vertinimą ir patvirtinusi paslaugų gavėją, Mokėjimo agentūra per 5 darbo dienas nuo sprendimo priėmimo dienos informuoja apie tai paslaugų gavėją Paraiškoje numatytu būdu, nurodydama, kur paslaugų gavėjas gali rasti informaciją apie atrinktus konsultavimo paslaugų teikėjus ir jų teikiamas paslaugas.

49. Tuo atveju, kai priimamas sprendimas dėl pagalbos skyrimo sprendime nurodoma skirta pagalbos suma ir diskontuota pagalbos vertė (kai parama išmokama dalimis), taip pat nurodoma, kad teikiama nereikšminga (*de minimis*) pagalba, pateikiant aiškią nuorodą į Reglamentą (ES) Nr. 1407/2013, t. y. nurodomas jo pavadinimas ir skelbimo Europos Sąjungos oficialiajame leidinyje numeris.

50. Mokėjimo agentūra, vadovaudamasi Registro nuostatuose numatytais terminais nuo sprendimo dėl pagalbos skyrimo priėmimo dienos pateikia informaciją apie pagalbos gavėjams suteiktą pagalbą į (išmokant pagalbą dalimis nurodoma diskontuota pagalbos vertė) į Suteiktos valstybės pagalbos ir nereikšmingos (*de minimis*) pagalbos registrą (toliau – Suteiktos valstybės pagalbos registras). Suteiktos valstybės pagalbos registrui pateikta informacija apie suteiktą pagalbą, tikslinama Suteiktos valstybės pagalbos registro nuostatuose nustatyta tvarka ir terminais.

51. Apie Paraiškos atmetimą paslaugų gavėjas informuojamas per 5 darbo dienas nuo sprendimo dėl Paraiškos atmetimo priėmimo dienos.

52. Paslaugų gavėjas, gavęs informacinį pranešimą iš Mokėjimo agentūros, įgyja teisę kreiptis į konsultavimo paslaugų teikėjus ir naudotis jų teikiamomis konsultavimo paslaugomis.

53. Paslaugų gavėjas su konsultavimo paslaugų teikėju sudaro konsultavimo paslaugų sutartį (Taisyklių 4 priedas).

54. Konsultavimo paslaugų temas ir paslaugų teikimo trukmę pagal atskiras temas paslaugų gavėjas pasirenka savo nuožiūra pagal individualius poreikius.

55. Konsultavimo paslaugų teikimo trukmė skaičiuojama valandomis.

56. Konsultavimo paslaugos turi būti suteiktos individualiai (konsultavimo paslaugų teikėjo biure ar ūkyje pagal paslaugų gavėjo pasirinkimą). Jei paslaugų gavėjas yra juridinis asmuo konsultavimo paslaugoms gauti turi būti paskirtas įgaliotas asmuo.

57. Suteikus visas konsultavimo paslaugas ar jų dalį, paslaugų gavėjas ir konsultavimo paslaugų teikėjas turi pasirašyti konsultavimo paslaugų perdavimo−priėmimo aktą (Taisyklių 5 priedas), konsultavimo paslaugos gavėjui nepasirašius Konsultavimo paslaugų suteikimo perdavimo−priėmimo akto laikoma, kad paslaugos buvo suteiktos netinkamai, nekokybiškai.

58. Kitas ūkio subjektas ar fizinis asmuo neturi teisės perimti paslaugų gavėjo įsipareigojimų, susijusių su konsultavimo paslaugomis, kurių išlaidų dalis yra kompensuojama iš Strateginio plano lėšų.

59. Pareiškėjui ar paslaugų gavėjui mirus, paraiška išregistruojama.

**XV SKYRIUS**

**KONSULTAVIMO PASLAUGŲ MOKĖJIMO PRAŠYMŲ TEIKIMAS
 IR IŠLAIDŲ FINANSAVIMAS**

60. Konsultavimo paslaugų teikėjams konsultavimo paslaugos teikimo išlaidas Administravimo taisyklių nustatyta tvarka apmoka Mokėjimo agentūra.

61. Konsultavimo paslaugų teikėjas projekto įgyvendinimo laikotarpiu Mokėjimo agentūrai gali teikti ne daugiau kaip 2 mokėjimo prašymus, kurie gali būti pateikti einamųjų metų laikotarpiu nuo rugpjūčio 26 d. iki rugpjūčio 30 d. ir (ar) nuo gruodžio 16 d. iki gruodžio 20 d.

62. Mokėjimo prašymai teikiami ir administruojami Administravimo taisyklėse numatyta tvarka. Mokėjimo prašymai kartu su pridedamais dokumentais turi būti pateikti ŽŪMIS portalo interneto prieigoje adresu https://zumis.lt.

63. Mokėjimo prašymai vertinami Administravimo taisyklių nustatyta tvarka.

64. Tinkamos finansuoti išlaidos apmokamos supaprastintų išlaidų apmokėjimo būdu, taikant konsultavimo paslaugų teikimo valandos fiksuotąjį įkainį pagal Reglamento (ES) Nr. 2021/2115 83 straipsnio 1 dalies b punktą.

65. Jei mokėjimo prašymo vertinimo metu Mokėjimo agentūra nustato, kad paslaugų gavėjas pasinaudojo konsultavimo paslaugomis, kurių vertė viršijo taisyklių 14 punkte nustatytą sumą, parama išmokama konsultavimo paslaugų teikėjui (-ams), kuris (-ie) pirmiausia suteikė konsultavimo paslaugas. Pirmumas nustatomas pagal Konsultavimo paslaugų suteikimo perdavimo−priėmimo akto datą.

66. Konsultavimo paslaugų teikėjui išlaidų už konsultavimo paslaugų teikimą mokėjimas sustabdomas, jei panaudojamos visos Strateginio plano intervencinei priemonei einamaisiais metais numatytos lėšos.

67. Projektai finansuojami pagal šias regionams taikomas EŽŪFKP ir bendrojo finansavimo įnašo normas:

67.1. sostinės regionui (kaip nustatyta Nutarime) taikoma 43 proc. EŽŪFKP įnašo norma;

67.2. vidurio ir vakarų Lietuvos regionui (kaip nustatyta Nutarime) taikoma 85 proc. EŽŪFKP įnašo norma.

68. Intervencinei priemonei taikomas projekto priskyrimo regionams principas – pagal projekte pakonsultuotų paslaugų gavėjų valdos registracijos vietą (tuo atveju, jeigu projektas įgyvendinamas abiejuose regionuose, priskiriama tam regionui, kuriame pakonsultuota daugiausia dalyvių).

69. Patikrų vietoje atlikimo tvarka nustatyta Administravimo taisyklėse.

**XVI SKYRIUS**

**SANKCIJOS**

70. Konsultavimo paslaugų teikėjui parama neteikiama, jei:

70.2. paslaugų gavėjui suteiktos konsultavimo paslaugos yra anksčiau nei buvo pasirašyta konsultavimo paslaugų suteikimo sutartis;

70.3. paslaugų gavėjas su konsultavimo paslaugų teikėju nėra pasirašęs konsultavimo paslaugų suteikimo sutarties;

70.4. konsultavimo paslaugos suteiktos praėjus projekto įgyvendinimo laikotarpiui, t. y. po 2024 m. gruodžio 13 d.;

70.5. po konsultavimo paslaugų suteikimo nebuvo pasirašytas Konsultavimo paslaugų suteikimo perdavimo−priėmimo aktas;

71. Paslaugų gavėjęs pasinaudojęs konsultavimo paslaugomis, kurių vertė didesnė nei nurodyta Taisyklių 14 punkte, praranda teisę pasinaudoti konsultavimo paslaugomis pagal intervencinę priemonę „Konsultavimo paslaugos“ ir privalo už jam suteiktas paslaugas atsiskaityti su konsultavimo paslaugų teikėju (-ais).

72. Sprendimus dėl sankcijų taikymo priima Mokėjimo agentūra.

**XVII SKYRIUS**

**BAIGIAMOSIOS NUOSTATOS**

73. Paslaugų gavėjas nepasinaudojęs visa Taisyklių 14 punkte nurodyta suma, nepraranda teisės pasinaudoti didžiausia konsultavimo paslaugoms skirta suma nurodyta Taisyklių 13 punkte per visą intervencinės priemonės įgyvendinimo laikotarpį .

74. Projektų įgyvendinimo laikotarpiu priežiūra ir tikrinimas, apskundimas bei skundų nagrinėjimas atliekamas Administravimo taisyklių nustatyta tvarka.

75. Pasikeitus Taisyklėse nurodytiems teisės aktams, tiesiogiai taikomos naujos šių teisės aktų nuostatos.

76. Mokėjimo agentūra ir pagalbos gavėjai gaunantys pagalbą ūkių konsultavimo paslaugoms, privalo ne trumpiau kaip 10 finansinių metų nuo paskutinės pagalbos pagal taisykles suteikimo dienos saugoti visą su pagalbos teikimu susijusią informaciją, duomenis ir dokumentus.

\_\_\_\_\_\_\_\_\_\_\_\_\_\_